Расасенка

**Раса́сенка** — рака ў Беларусі, левы прыток Дняпра. Цячэ ў Дубровенскім раёне Віцебскай вобласьці. Даўжыня 43 км. Плошча вадазбору 271 км². Выдатак вады ў вусьці 1.7м³/с. Сярэдні нахіл воднай паверхні 1,4‰.

## Агульныя зьвесткі
Выцякае за 1 км на ўсход ад вёскі Пішчыкаў, цячэ схіламі Горацка-Амсьціслаўскай узвышанай раўніны на захадзе Смаленскага ўзвышша. Упадае ў Дняпро каля вёскі Расасна. Даліна ў верхняй плыні трапэцападобная з стромкімі схіламі шырынёй да 2 км. Абалона двухбаковая, або чаргуецца па берагох, вузкая шырынёй да 100 м, сухая, зарослая хмызьняком. Рэчышча зьвілістае, пяскова-камяністае, шырынёй 5—7 м, у ніжняй плыні да 10 м. На пэрыяд веснавога разводзьдзя прыпадае ва 60% гадавога сьцёку.

### Найбольшыя прытокі
* *Правыя*: 
# *Лукі*. Пачынаецца ў ваколіцах вёскі Цыбульскіх. Даўжыня 10 км.   
# *Любкіньня*. Пачынаецца ў ваколіцах вёскі Ляхаўкі, 2 км на паўдзень. Даўжыня 8.4 км.
# *[[Перавалочка]]*. Пачынаецца ў ваколіцах вёскі Ляхаўкі, 1.5 км на паўднёвы ўсход. Даўжыня 19 км. Сярэдні нахіл воднай паверхні 2,3‰. Вадазбор 62 км², пад лесам 18%.
# *Мілкаўка*. Пачынаецца ў ваколіцах вёскі Слабады, 2 км на паўднёвы ўсход. Даўжыня 6.8 км.
# *Сімоніха*. Пачынаецца ў ваколіцах вёскі Казьянаў, 0.8 км на паўночны ўсход. Даўжыня 4.8 км.

* *Левыя*: 
# *Трань*. Пачынаецца ў ваколіцах вёскі Пагодзіна. Даўжыня 4 км. 
# *Шчавоня*. Пачынаецца ў ваколіцах вёскі Барсукоў. Даўжыня 13 км.
# *Баброўка*. Пачынаецца ў ваколіцах вёскі Чырвонай Слабады. Даўжыня 6 км.

## На рацэ
### Расасенка
Вёскі: Пішчыкі, Чырына, Быстрыёўка, Пуцяціна, Зарубы, Вежкі, Слатаўшчына, Казарынава, Міхалінава, Русаны, Казьяны, Ваўкулакава, Хандогі, Вусьце, Расасна.

### Левыя прытокі
* **Трань**. Вёскі: Пагодзіна,Юкава, Слатаўшчына.
* **Шчавоня**. Вёскі: Барсукі, Бяскі, Гуракі, Пецькі, Міхалінава, Казарынава.
* **Баброўка**. Вёска Баброва.

### Правыя прытокі
* **Лукі**. Вёскі: Волева, Цыбульскія, Кляны.
* **Любкіньня**. Вёскі: Парфенаўка, Ляхаўка, Хаетчына.
* **[[Перавалочка]]**. Вёскі: Кулакоўшчына, Коршыкава, Дзям’янкава, Парфенкава, Казарынава
* **Бабравец**. Вёскі: Лаўкі, Ліцьвінава.
* **Мілкаўка**. Вёскі: Вусьце, Слабада.
* **Сімоніха**. Вёска Вусьце.

## Турыстычная інфармацыя
### Славутасьці
У межах вадазбору ёсьць наступныя помнікі археалёгіі, гісторыі, мастацтва, культуры і прыроды ў паселішчах па берагах Расасенкі і яе прытоках.
* Баброва: гарадзішча ў цэнтры вёскі, на паўднёвым беразе Бабровенкі; помнік на братэрскай магіле 1710 воінаў, што загінулі ў 1943—1944 г.
* Вежкі — Гарадзішча за 0,5км на поўнач ад вёскі, ніжэй моста, на пойме правага берага.
* Казьяны — станцыя на паштовым тракце Ворша — Дуброўна — Ляды — Смаленск; абэліск на магіле капітана Б.У. Загорскага, які загінуў у 1943 г.
* Кляны — помнік на братэрскай магіле 149 воінам, што загінулі ў 1943—1944 г.; радзіма драматурга Алеся Дударава.
* Ліцьвінава (не існуе з 1970-х) на левым беразе ручая Бабравец. Радзіма паэта Сяргея Ракіты — псэўданім Сяргея Васільевіча Законьнікава(1909—1942).
* Міхалінава: абэліск на братэрскай магіле 40 воінам, што загінулі ў 1943—44 г.
* Пішчыкі: радзіма доктара філялягічных навук, прафэсара Аляксея Груцы (1924—2017). 
* Чырына: гарадзішча за 1,5км на паўднёвы захад ад вёскі, на правым беразе ручая Ліпіца (правы прыток Расасенкі).

### Страчаная спадчына
* Царква Сьвятога Юрыя ў былым мястэчку Расасна.
* Сьвята-Духаўская царква ў вёсцы Міхалінава
* Царква Сьвятых Апосталаў Пятра і Паўла ў вёсцы Ліцьвінава.
* Царква Ўзьнясеньня Гасподняга ў вёсцы Чырына.


Most—Rasasenka.jpg 
Most—Rasasna.jpg|Расасна
Rasasenka—Most.jpg 


## Крыніцы

## Літаратура
* Расасенка //  С. 97.
* Расасенка //  С. 311. 
* Расасенка //  С. 307.
* Расасенка //  С. 360.
* 
*  
*  
* 
* 
*  
*  

## Вонкавыя спасылкі
* Справочник «Водные объекты Республики Беларусь»
* Дубровенскі раён. Мапа-схема
 
Катэгорыя:Прытокі Дняпра
Катэгорыя:Рэкі Дубровенскага раёну